Sergei Pareiko

Sergei Pareiko (sündinud 31. jaanuaril 1977) on Eesti jalgpallikoondise endine jalgpallur (väravavaht).

2016. aasta veebruarist"Sergei Pareikost sai FC Levadia spordidirektor" Eesti Päevaleht, 10. veebruar 2016 kuni 2021. aastal juuli lõpuni"Levadia ja Sergei Pareiko lõpetasid koostöö" ERR sport, 31. juuli 2021 oli FC Levadia spordidirektor.

 Klubikarjäär 
Sergei Pareiko on mänginud FC Tallinna Sadamas ja Maardu Levadias (praegu FC Levadia Tallinn). 2001. aastal siirdus ta Venemaale, sõlmides lepingu Volgogradi Rotoriga. Pärast Rotori madalamasse liigasse langemist läks Pareiko Tomski Tomi. 2015. aastal mängis ta FC Levadias.

 Tomski Tom 
Vahepeal oma koduklubis pingile langenud puurivaht sai tänu Tomski Tomi esiväravavahi vigastusele Venemaa karikasarja veerandfinaalis Peterburi Zeniti vastu mängu, kus paistis silma penaltisarjas ning aitas Tomi 4:3 võidule. Poolfinaali vastaseks on teine suurklubi Moskva CSKA. 

Hooajal 2009 valiti Pareiko meeskonna kapteniks. See tõi muu hulgas kaasa kohustuse aidata majandusraskustesse sattunud klubi,"Pareiko läheb Moskvasse sponsorlepinguid sõlmima" Õhtuleht, 18. juuli 2009 kes võlgnes mängijatele ja klubi töötajatele peaaegu 200 miljonit rubla. Tom pöördus abipalvega president Dmitri Medvedev ja peaminister Vladimir Putini poole. Kremlis toimunud kohtumisel osales ka Pareiko, kes pandi istuma Putini paremale käele. Klubi soostusid toetama seitse nafta- ja energeetikafirmat."Putini sekkumine päästab Pareiko koduklubi pankrotist" Delfi Sport, 20. juuli 2009

Novembris 2010 hakati spekuleerima, et Pareiko vastu tunneb huvi Glasgow' Celtic."Glasgow Celtic tunneb Pareiko vastu elavat huvi" Postimees, 14. november 2010

Detsembris 2010 lõppes Pareikol Tomski Tomiga leping, mida ta pikendada ei soovinud, ning ta lahkus 25. detsembril."Sergei Pareiko lahkus Tomski Tomist" Postimees, 25. detsember 2010

Krakówi Wisła
8. veebruaril 2011 sõlmis Pareiko 1,5-aastase lepingu (võimalusega seda veel aasta pikendada) Poola kõrgliiga klubiga Krakówi Wisła."Eesti esiväravavaht Sergei Pareiko sõlmis lepingu Krakowi Wislaga" Õhtuleht, 8. veebruar 2011 Oma debüüdi tegi ta 12. veebruaril sõprusmängus Valgevene klubi BATE vastu. Pareiko mängis kõik 90 minutit ning mäng võideti 3:1."Pareiko tegi Wisla eest debüüdi" soccernet.ee, 12. veebruar 2011
Liigadebüüdi tegi ta 25. veebruaril Arka Gdynia vastu ning sai esimeseks eestlaseks, kes Poola kõrgliigas väljakul käinud.

2011. aasta kevadel krooniti Pareiko Poola meistriks.

 Koondisekarjäär 
Pareiko on Eesti koondises pidanud 65 kohtumist. Ta debüteeris koondises 1996. aastal valikmängus Valgevene vastu, kui ta asendas vigastada saanud esiväravavahti Mart Poomi. Tüli tõttu Eesti jalgpallijuhtidega on Pareiko edasine teenistusleht kujunenud heitlikuks. Järgmised koondisemängud olid 2002. aastal sõpruskohtumine Kasahstaniga ja 2003. aastal Ecuadoriga. Sama aasta Balti turniiril Leedult saadud 1:5 kaotus puhus tüli uuesti lõkkele.

Pääses uuesti koondisse 18. oktoobril 2007 Tallinnas toimunud Eesti-Montenegro sõprusmatšis vahetades teiseks poolajaks välja Mihkel Aksalu. Kevadel 2009 esindas Eestit mõlemas valikkohtumises Armeeniaga. Pärast seda on ta olnud koondise esinumber.

30. septembril 2015 teatas koondise peatreener Magnus Pehrsson, et ei kutsunud Pareikot koondisse valikmängudeks Šveitsi ja Inglismaa vastu. Samal päeval teatas Pareiko, et lõpetab oma karjääri hooaja lõppedes."Koondisest välja jäänud Pareiko lõpetab karjääri" Postimees, 30. september 2015 17. novembril 2015 pidas ta oma viimase kohtumise Eesti jalgpallikoondise väravas kohtumises Saint Kittsi ja Nevise koondise vastu.

Saavutused
Individuaalsed
 Premjer Liga
 Tomski Tomi parim mängija 2009

 Krakówi Wisła
 Ekstraklasa (1): 2011

Pildiskandaal

30. detsembril 2022 avaldas endine koondislane ja sel ajal jalgpalliagendina tegutsev Andrei Stepanov oma sotsiaalmeedias foto, millel istuvad Venemaa koondise peatreeneri Valeri Karpiniga ühise laua taga nii Stepanov ise, sel hetkel koondislased Konstantin Vassiljev ja Sergei Zenjov, koondise treener Andres Oper ja veel mitmed varem Eestit esindanud jalgpallurid.Järvela pildiskandaalist: see on probleem tervele Eesti jalgpallile ERR.ee, 5. jaanuar 2023

Pilt on sotsiaalmeedias ja internetiportaalides pälvinud laialdast vastukaja ja paljude, teiste seas kultuuriminister Piret Hartmani arvates ei ole Venemaa koondise peatreeneriga koosistumine ja sellest pildi levitamine Venemaa Ukraina-vastase agressiooni valguses Eesti koondise jalgpalluritele sobilik.

 Vaata ka 
 Eesti jalgpallikoondislaste loend

 Viited 

 Välislingid 



Sergei Pareiko (90minut.pl)
Soccerneti intervjuu
Сергей Парейко: Атмосфера в сборной просто удивительная!, Den za Dnjom, 3. juuli 2009
Pareiko läheb Moskvasse sponsorlepinguid sõlmima Ohtuleht.ee, 18. juuli 2009
Putini sekkumine päästab Pareiko koduklubi pankrotist Sport.etv.ee, 20. juuli 2009

Kategooria:Eesti jalgpallikoondislased
Kategooria:Sündinud 1977
Kategooria:Tallinna FCI Levadia jalgpallurid
Kategooria:Eesti jalgpallurid
Kategooria:Eesti jalgpallurid välismaal